109 BIRNA M. SVANBJÖRNSDÓTT I R Annar segir : Ef eitthvað kemur upp á er gott að geta leitað til skólans , ákveðinna sérfræðinga og svo vina og fjölskyldu . Þetta mætti túlka sem svo að foreldrum finnist gott og sjálfsagt að geta leitað til skól - ans um ráðgjöf og stuðning í uppeldismálum og vilji geta litið á hann sem samstarfs - vettvang í þeim efnum . UMRÆÐUR Af niðurstöðum rannsóknarinnar má sjá svo ekki verður um villst að foreldrar vilja stuðning í foreldrahlutverkinu . Af þeim sem svöruðu eru tæplega 70% foreldra hlynntir því að fá stuðning í einhverjum þætti foreldrahlutverksins . Vissulega er hér um að ræða huglægt mat foreldra en afstaðan verður eigi að síður að teljast svo afgerandi að ástæða sé til að mæta henni með einhverjum hætti . Hvorki komu fram tengsl milli aldurs foreldra og óska þeirra um stuðning í for - eldrahlutverkinu né milli menntunar þeirra og óskar um stuðning . Ekki er því hægt að ganga út frá því hér , sem hugsanlega hefði mátt ætla , að ungir foreldrar hefðu fremur þörf fyrir stuðning en eldri foreldrar . Ekki virðist heldur vera um að ræða stéttamun vegna menntunar hvað þeim þætti viðkemur , en BASUN-rannsóknin bendir einmitt til þess að stéttamunur í uppeldisháttum sé lítill á Íslandi . Athygli vakti hve yfirgnæfandi oft mæður voru með í að svara könnuninni , eða í 130 tilfellum , og að aðeins einu sinni skyldi faðir svara einn . Þessi staðreynd styður það að börn og skólamál falli í flestum tilfellum undir verksvið móður og er í sam - ræmi við niðurstöður úr BASUN-rannsókninni . Einnig mætti hugsanlega rekja þetta til þess að börn virðast tengjast mæðrum sínum meira en feðrum , m.a. vegna þess að þau eru meira með þeim ( Baldur Kristjánsson , 2003 ) . Meirihluti foreldra og forráðamanna óskaði eftir stuðningi í foreldrahlutverkinu en sjaldan var marktækur munur milli þeirra sem vildu stuðning í foreldrahlutverk - inu og þeirra sem ekki vildu hann og hvergi þegar um lýðfræðilegar spurningar og innsæisspurningar var að ræða . Dreifing á svörunum var hins vegar lítil , tiltölulega fáir merktu við þriðju , fjórðu og fimmtu valmöguleika spurninga í spurningalistanum og víða voru hæstu eða neikvæðustu valmöguleikarnir á kvarðanum tómir . Greini - legur meirihluti þeirra sem merkti við valmöguleikana sæmilega og ekki nógu vel í innsæisspurningum og spurningum um foreldrahlutverkið óskuðu þó eftir stuðningi . Þetta bendir til þess að þó að svarendur telji að allt gangi vel í sambandi við líðan og aðstæður barna þeirra vilja þeir samt stuðning . Varla er hægt að túlka þetta á annan veg en að foreldrar taki foreldrahlutverkið alvarlega og finnist það mikilvægt . Hugs - anlega eru foreldrar þó ekki eins öruggir um foreldrahlutverkið og þeir vilja vera láta eða að þeir sem verst standa að vígi og mesta hjálp þurfa hafi ekki svarað eða hafi ekki tekið þátt í rannsókninni . Marktækur munur mældist milli þeirra sem óskuðu eftir stuðningi og hinna sem